ĦA JKUNU ĦAĠA WAĦDA PARROĊĊA FGURA ArċisqofiĠditijgħaljMalta L-Arċisqof Charles J. Scicluna twieled Toronto, il- Kanada, fil-15 ta' Mejju 1959. Bin Emanuel u Maria Carmela mwielda Falzon, Charles Jude wasal mal- familja tiegħu Malta fl-1960 u għal diversi snin kien joqgħod Ħal Qormi sakemm mar joqgħod Ħal Lija fl- 1976. Ħa l-edukazzjoni tiegħu fl-Iskola Primarja ta' San Bastjan, Ħal Qormi, fl-Iskola Teknika San Ġużepp, Raħal Ġdid u fil-Kulleġġ Saint Edward's, fil-Kottonera. Daħal aktar tard għall-kors tal-liġi ġewwa l-Università ta' Malta fl- 1976 u ggradwa ta' avukat fl-1984. Wara l-formazzjoni meħtieġa fis-Seminarju Maġġuri u l-Liċenzjat fit- Teoloġija Pastorali mill-Fakultà tat-Teoloġija, tal-Virti, ġie ordnat saċerdot mill-Arċisqof ta' Malta, Mons. Ġużeppi Mercieca, fil-11 ta' Lulju 1986. Fl-istess sena Mons. Scicluna ntbagħat jistudja d-Dritt Kanoniku ġewwa l-Pontificia Università Gregoriana, f'Ruma u kiseb id-Dottorat fid-Dritt Kanoniku bi speċjalizazzjoni fil-Ġurisprudenza fl-1991. Wara l-istudji f'Ruma, Mons. Scicluna ħadem fuq it-Tribunal Metropolitan ta' Malta bħala Difensur taż-Żwieġ u kien ukoll lecturer fit- Teoloġija Pastorali u fid-Dritt Kanoniku fl-Università ta' Malta. Wettaq ħidma pastorali fil-parroċċi ta' Ħ' Attard, San Girgor, Sliema, u fl-Iklin, Lija. Kien Viċi-Rettur tas- Olladnna tal-KRarmiu Seminarju Maġġuri bejn l-1994 u l-1995. Fl-1995 ġie msejjaħ biex jaħdem fil-Vatikan fuq it-Tribunal Suprem tas-Sinjatura Appostolika bħala Promotur tal-Ġustizzja Sostitut. Fl-1996 ġie nominat Postulatur fil-kawza tal- beatifikazzjoni u tal-kanonizzazjoni ta' Dun Ġorġ Preca. F'Ottubru 2002, Mons. Scicluna nħatar Promotur tal- Gustizzja fil-Kongregazzjoni tad-Duttrina tal-Fidi bil- mandat li jinvestiga u jkun prosekutur fuq il-każi l-iżjed gravi riżervati lill-Kongregazzjoni. Fl-24 ta' Novembru 2012, huwa kien ikkonsagrat Isqof mill-Arċisqof Mons. Pawlu Cremona. Huwa Isqof Titulari ta' Leone u sar isqof Awżiljarju ta' Mons Pawlu Cremona. Sitt ijiem wara huwa ntgħażel mill-Vatikan biex jagħmel ħames snin oħra fil-Kongregazzjoni għad- Duttrina tal-Fidi. F'April 2014 tqabbad mill-Vatikan biex jiġbor ix-xhieda tal-kleru f'allegati abbużi li saru fid-djoċesi Skoċċiża ta' St Andrews u Edinburgh. Fit- 18 ta' Ottubru 2014, inħatar Amministratur Appostoliku minn Papa Franġisku, responsabbli mit-tmexxija tal- Arċidjocesi wara li Mons. Pawlu Cremona rreżenja u ma baqax imexxi l-knisja f'Malta. F'Jannar 2015, inħatar President ta' Kulleġġ Speċjali fi ħdan il-Vatikan li se jistudja l-appelli dwar offiżi serji minn reliġjużi. Il-Kulleġġ immexxi mill-Isqof Scicluna se jkollu erba' Kardinali u żewġ Isqfijiet bħala membri, li se jistudjaw l-appelli mressqa quddiem il-Kongregazzjoni għad- Duttrina tal-Fidi. Ikompli f'paġna 147 f Kummissjoni Festa Esterna Fgura Fost okkazzjonijiet speċjali għal Mons. Charles J Scicluna fil-Fgura kienu nhar it-30 ta' Ottubru 2013 fil-ftuħ tal-Wirja 'Isimhom jibqa' għal dejjem' li ġiet organizzata fl-okkażjoni tal-20 sena anniversarju mit- twaqqif tal-Kummissjoni Festa Esterna. Mons. Scicluna bierek din il-wirja u wara daħal il-maħżen tal-armar fejn ġie muri x-xogħol li jsir għall-festa tal-Madonna tal-Karmnu. Avveniment ieħor importanti kien fl-1 ta' Frar 2015 fil-quddiesa tas-6:30pm meta Mons. Scicluna mexxa l-konċelebrazzjoni li tibqa' mnaqqxa fl-istorja tal-parroċċa tal-Fgura bħala parti mill-festi speċjali f'għeluq il-50 sena anniversarju tal-parroċċa. Fl-aħħar tal-quddiesa nkixfet irħama kommemorattiva fuq wara tal-knisja biex jibqa' mfakkar dan l-anniversarju. Kien nhar is-27 ta' Frar 2015, li l-Papa Franġisku apponta lil Mons. Scicluna bħala Arċisqof Metropolan ta' Malta. Huwa beda l-ħidma uffiċjali b'quddiesa ġewwa l-Kon- Katidral tal-Imdina nhar il-21 ta' Marzu 2015. 3 Kummissjoni Festa Esterna Fgura